OzLabs/hebrew-wiki-articles huggingface dataset:
מריו פטרקוביץ'

מריו פטרקוביץ (; נולד ב-8 ביולי 1972) הוא שחקן ומנחה טלוויזיה קרואטי. זוכה העונה הראשונה של Tvoje lice zvuči poznato.<ref></ref>

פטרקוביץ' נולד בבילובר, והחל לעבוד כחשמלאי רכב לאחר לימודיו. לאורך תקופה מסוימת חי בשוודיה וב. הוא התמקצע במספר רב של תחומים כמו כושר גופני, מכירת מכונת פוקר ואימוני טאקוונדו. אולם לאחר אימון אחד נפצע בברך, ועבר ניתוח חמש פעמים. בשנת 1994 החל לעבוד ברדיו Bjelovar-Bilogor. מאוחר יותר הוקרנה התוכנית בטלוויזיה המקומית NetT. ב-9 בדצמבר 2022 נחשף כי פטרקוביץ' עתיד להשתתף בקדם הקרואטי לאירוויזיון 2023 עם השיר "Putovanje" בהשתתפות טופ אוף דה פופס. הם הגיעו למקום העשירי עם 33 נקודות.<ref name=dora></ref>

== פילמוגרפיה ==
=== סרטי קולנוע ===
{| class="wikitable" style="font-size:90%;"
! style="background:#B0C4DE;" | שנה
! style="background:#B0C4DE;" | סרט
! style="background:#B0C4DE;" | תפקיד
! style="background:#B0C4DE;" | הערות
|-
| 2014
| Asterix: The Land of the Gods
| אסטריקס
| גרסה קרואטית
|-
| 2010
| Despicable Me
| המיניונים<ref>[http://zena.hr/clanak/glazba_film_knjiga/kako_je_gru_ukrao_mjesec/3632 Gru Kako je ukrao mjesec at zena.hr (in Croatian)]</ref>
| גרסה קרואטית

|}

=== סדרות טלוויזיה ===
{| class="wikitable" style="font-size:90%;"
! style="background:#B0C4DE;" | שנה
! style="background:#B0C4DE;" | סדרה
! style="background:#B0C4DE;" | תפקיד
! style="background:#B0C4DE;" | הערות
|-
| 2014
| Tvoje lice zvuči poznato
| מתחרה
| 
|-
| 2013
| Stipe u gostima
| ז'אץ
| פרק: "Francuzi"
|-
| 2011
| Stipe u gostima
| מנחה טלוויזיה
| פרק: "Nagradna igra"
|-
| 2010
| Periferija city
| מנחה טלוויזיה
| פרק: "Trnje I zvijezde"
|-
| 2007
| A Mess in the House
| עצמו
| פרק: "Život piše romane"
|}

==קישורים חיצוניים==

== הערות שוליים ==

קטגוריה:מנחי טלוויזיה קרואטים
קטגוריה:קרואטים שנולדו ב-1972
עינת גז

עינת גז (נולדה ב-1980, צרפת) היא יזמית ישראלית, מנכ"לית ומייסדת שותפה של פאפאיה גלובל, חברת תוכנה ישראלית העוסקת בניהול שכר בחברות גלובליות. גז היא האשה הראשונה בישראל המנהלת סטארטאפ שנוסד ומנוהל בישראל וששוויו יותר ממיליארד דולר.

== ביוגרפיה ==
עינת גז נולדה בצרפת, השנייה מבין שלושה ילדים. עלתה עם משפחתה לישראל בגיל ארבע, וגרה עם משפחתה בנתניה.<ref name="Ruti Levy first">

</ref> אמה חלתה בגיל צעיר ובעקבות סדרת שטפי דם במוח נותרה האם משותקת ומחוסרת יכולות בסיסיות במשך 18 שנה עד לפטירתה. גז למדה לדאוג לעצמה מגיל צעיר, וכבר בגיל 6 נסעה באוטובוס לבדה לקנות לעצמה בגדים. בצעירותה הייתה גז עיתונאית בתוכניות טלוויזיה בערוץ 2, ב ובעיתון מעריב לנוער. כן עסקה בשחייה תחרותית. שירתה בצה"ל כפקידת לשכה ולאחר מכן שלישה בבסיס רמת דויד.

לגז תואר ראשון במדע המדינה ובמנהל עסקים מהאוניברסיטה הפתוחה. היא מתגוררת בעמק חפר עם בעלה ושלושת ילדיה.<ref></ref>

== קריירה עסקית ==
גז שימשה במשך שבע שנים כ-COO של LR Group, חברת אחזקות שבנתה תשתיות והקימה פרויקטים באפריקה. ב-2008, לאחר שבע שנים בקבוצת LR, היא עזבה את עבודתה. בתחילת 2009, בגיל 28, הקימה את החברה הראשונה שלה, רילוקיישן סורס, שתומכת ברילוקיישן בארגונים ובצורכי ניידות של חברות ברחבי העולם. ארבע שנים מאוחר יותר, היא הקימה חברה שנייה, אקספרט סורס, שסייעה לחברות להתרחב למזרח אסיה. בשנת 2016 היא הקימה את פאפאיה גלובל, עם עופר הרמן (CTO) ורובן דרונג (CPO). שווי החברה מוערך ב-3.7 מיליארד דולר.<ref name="Ofir Dor first">
 </ref><ref>

</ref> זהו החד קרן הישראלי הראשון בישראל בראשות אישה.<ref>
 </ref>

לצד פעילותה העסקית לגז אג'נדה חברתית רחבה, והיא עוסקת גם בתחומים של גיוון בתעסוקה, הכשרות בפריפריה ושוויון מגדרי.<ref name=":0"></ref>

== פרסים והכרה ==
* 2021 - נבחרה למספר 8 ב-50 היהודים המשפיעים ביותר של הג'רוזלם פוסט.<ref>
 </ref>
* 2021 – נבחרה למספר 82 באנשים המשפיעים ביותר של TheMarker.<ref name=":0" />
* 2021 – נבחרה למקום ה-49 באנשים המשפיעים ביותר של כלכליסט.<ref> </ref>
* 2022 - נבחרה למקום ה-31 ב-Forbes Israel Power Women.<ref>
[https://forbes.co.il/rankings/2022powerwomen/einat-guez/ Forbes' Power Women], Forbes, June 30, 2022.
</ref>
* 2022 – נבחרה לאחת מ-50 הנשים המשפיעות של גלובס.<ref>
 </ref>
* 2022 - נבחרה לרשימת עשרת המייסדים-מנכ"לים המובילים של מגזין Fintech.<ref>
 </ref>
* 2022 – נבחרה למספר 9 ברשימת 15 הנשים החזקות בעולם הסטארטפים במגזין Fortune.<ref>
</ref>

==הערות שוליים==

קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:נתניה: אישים
קטגוריה:ישראליות ילידות צרפת
קטגוריה:ישראלים ילידי צרפת
קטגוריה:נשות עסקים ישראליות
קטגוריה:ישראליות שנולדו ב-1980
קטגוריה:ישראלים שנולדו ב-1980
קטגוריה:כלות אות אבירות מרכז פרס לשלום ולחדשנות
Ai coração

"Ai coração" (בעברית: "אוי לבי") הוא סינגל שהוקלט על ידי הזמרת הפורטוגזית מימיקאט. את השיר הוציאה לאור ב-27 בינואר 2023 חברת התקליטים סוני מיוזיק אנטרטיינמנט. לאחר זכייתו ב-Festival da Canção 2023 נבחר לייצג את פורטוגל באירוויזיון 2023, שהתקיים בליברפול שב.<ref></ref><ref name=":1"></ref>

== הוצאה לאור ==
קליפ המילים של השיר עלה לערוץ היוטיוב הרשמי של Festival da Canção ב-19 בינואר 2023. ב-27 בינואר יצאו שירי התחרות לפלטפורמות הסטרימינג השונות, דוגמת ספוטיפיי ואפל מיוזיק.<ref name=":0"></ref>

== לפני האירוויזיון ==
ב-11 בנובמבר 2022 הוכרז מימיקאט כאחת ממצבת כותבי השירים המשתתפים בקדם הפורטגזי לאירוויזיון. ב-19 בינואר 2023 נחשף כי היא תבצע את שירה "Ai coração". היא התמודדה בחצי הגמר הראשון של הקדם ב-26 בפברואר, והעפילה לשלב הבא, שנערך ב-12 במרץ. היא זכתה הן בהצבעות השופטים והן בקהל, ונבחרה לייצג את המדינה באירוויזיון 2023.

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. פורטוגל שובצה למחצית הראשונה של חצי הגמר הראשון, שהתקיים ב-9 במאי 2023.<ref></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. פורטוגל שובצה חמישית, אחרי לטביה ולפני אירלנד.<ref name="order"></ref> ב-9 במאי 2023 ביצעה מימיקאט את "Ai coração" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. פורטוגל הופיעה שנייה, לפני שווייץ ואחרי אוסטריה.

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי פורטוגל באירוויזיון
קטגוריה:שירי אירוויזיון 2023
קטגוריה:שירים בפורטוגזית
הליגה הבלגית הולנדית בכדורסל

הליגה הבלגית-הולנדית או בשמה הנפוץ BNXT היא ליגת הכדורסל המאוחדת של בלגיה והולנד. ליגה זו החליפה את הליגות הבכירות בשתי המדינות.

==מבנה הליגה==
בשלב הראשון של העונה הליגה מורכבת משתי ליגות המחולקות לפי שתי המדינות, כאשר כל קבוצה משחקת בשני סבבים נגד כל קבוצה במסגרת הליגה המקומית, ובסיומם הליגה מפוצלת לשתי ליגות: א) ליגת הזהב הכוללת 10 קבוצות - 5 קבוצות מכל ליגה שסיימו במקומות 1-5; ב) ליגת הכסף הכוללת 10 קבוצות - 5 מכל ליגה שסיימו במקומות 6–10.

בליגת הזהב ובליגת הכסף משחקות הקבוצות סבב בודד ובסיומו עוברות הקבוצות לשחק בפלייאוף הצלבה לפי מדינה, כאשר הקבוצות במקומות 1–2 בבית הזהב מעפילות אוטומטית לשלב חצי הגמר ושתי קבוצות אחת מכל מדינה מבית הכסף מצטרפות. שלב הפלייאוף מתקיים בשיטת הטוב מ-3 ברבע והטוב מ-5 בחצי הגמר והגמר.

שמונה הקבוצות מליגת הכסף שלא סיימו במקומות הראשונים מעפילות לסדרת פלייאוף מורחבת של הטוב מ-2 בעלת 4 סבבים ובסיומן שתי המנצחות (ללא תלות מדינה) מעפילות לפלייאוף האליפות יחד.

בכל עונה אלופת הליגה היא הקבוצה שזכתה בפלייאוף המשותף, ו-2 קבוצות, אחת מכל מדינה, מקבלת את תואר האליפות המקומי.

===קבוצות הליגה===
{| class="wikitable sortable"
|+ הולנד
|-
! קבוצה !! עיר !! מושבים באולם !! תאריך הקמה
|-
| אפולו אמסטרדם || אמסטרדם || 1,500 || 2011
|-
| אריס לייוורדן || לייוורדן || 1,700 || 2004
|-
| באקסט אקדמיה לימבורג || וירט || 1,000 || 2013
|-
| דן הלדר סונס ||דן הלדר || 1,000 || 2016
|-
| דונר חרונינגן || חרונינגן || 4,350 ||1951
|-
| פיינורד רוטרדם || רוטרדם || 2,500 || 1954
|-
| דן בוס || דן בוס || 2,800 ||1952
|-
| לנדסטדה האמרס || זוולה || 1,200 || 1995
|-
| יוסט יוניטד || במל || 650|| 2020
|-
| ליידן || ליידן || 2,000 || 1958
|}
{| class="wikitable sortable"
|+ בלגיה
|-
! קבוצה !! עיר !! מושבים באולם !! תאריך הקמה
|-
| אנטוורפ ג'יינטס ||אנטוורפן || 5,128 || 1995
|-
| קנגורו מכלן ||מכלן || 1,500 || 2009
|-
| לוון ברס|| לוון || 3,400 || 1999
|-
| לייז' באסקט || לייז' ||5,600 || 1967
|-
| לימבורג יוניטד ||האסלט|| 1,970 || 2014
|-
| בלפיוס מונס-אנו||מונס || 4,000 || 1959
|-
| אוקפי אלסטר || אלסט || 2,800 || 1949
|-
| אוסטנדה ||אוסטנדה || 5,000 || 1970
|-
| בריסל בסקטבול || בריסל || 1,200 || 1957
|-
| ספירו שרלרואה|| שרלרואה || 6,200 || 1989
|}

==אלופות==
{| class="wikitable sortable"
|+ הולנד
|-
!עונה !! אלופה !! תוצאה בסדרת הגמר !! סגנית
|-
| 2021/22||דן בוס || 3–2 || ליידן
|-
|2022/23 ||ליידן|| 3–2 ||דונר חרונינגן
|-
|2023/24 ||ליידן|| 3–1 ||דן בוס
|}

{| class="wikitable sortable"
|+ בלגיה
|-
!עונה !! אלופה !! תוצאה בסדרת הגמר !! סגנית
|-
| 2021/22||אוסטנדה || 3–1|| קנגורו מכלן
|-
|2022/23 ||אוסטנדה|| 3–1 ||אנטוורפ ג'יינטס
|-
|2023/24 ||אוסטנדה|| 3–1 ||אנטוורפ ג'יינטס
|}
{| class="wikitable sortable"
|+ BNXT
|-
!עונה !! אלופה !! תוצאה בגמר הטוב מ-2 !! סגנית
|-
| 2021/22||ליידן || 146–142 || דונר חרונינגן
|-
|2022/23 |||ליידן || 233–222 || אוסטנדה
|}

==קישורים חיצוניים==
* 

בלגיה
קטגוריה:תחרויות כדורסל
חובב כרובי

[[אנדרטת חטיבה 99 במלחמת ששת הימים]]
חובב קרויטהמר כרובי (4 בינואר 1930 – אפריל 2007) היה אמן ישראלי, גרפיקאי, צייר ופסל. יצר ועיצב את אנדרטת חטיבה 99 במלחמת ששת הימים. על שמו קרויה המועצה נאות חובב.

==ביוגרפיה==
כרובי נולד בפולין עם אחיו התאום אמנון (נהרג בתאונת מטוס ריסוס ב-1960), בנם של מרים ואורי קרויטהמר. המשפחה עלתה לארץ ישראל בשנות ה-30 והתגוררה במעונות העובדים ברחוב פרוג בתל אביב. אביו עבד בחברת "סולל בונה" ואימו הייתה עקרת בית.

ב-1946 זכה בפרס ראשון בגרפיקה בתחרות לנוער לרגל 25 שנים לקרן היסוד.

ב-1947 הוא התגייס לפלמ"ח ושרת בגדוד החמישי של חטיבת הראל והיה מפקד מחלקה בפלוגה ב'. בין השאר שימש קודם לכן גם כמפקד כיתה של חברי הכשרת כפר מנחם.

בדצמבר 1959 הקים את בית הדפוס הראשון באילת.

בשנות ה-60 עבד עם יונתן כרמון וביחד יצרו את התפאורה והתלבושות למופעים של להקת כרמון.

כרובי היה קצין בחטיבה 99 וב-6 ביוני 1972 נחנכה אנדרטת חטיבה 99 במלחמת ששת הימים שאותה עיצב, כ-1 ק"מ צפונית למועצה נאות חובב. בעקבות האנדרטה שיצר, קרויה המועצה על שמו.

בשנת 1988 עיצב את המצבה של רפי נלסון.

כרובי נפטר ממחלת הסרטן באפריל 2007.

== בין עבודתיו ==
* כרזות לאירועים: כינוס הפועל - התשיעי (1971) והעשירי (1975), פסטיבל מחול כרמיאל (1994), מרוצי העצמאות בירושלים (1968)
* כרזות להצגות וסרטים - טוביה ושבע בנותיו (1968), פרנסואה ראש גזר (1966), טופול בשירי מלחמה, נאסר א דין (מחזמר ב-1965), שייקה אופיר (חדש וגם ישן), "ילדות קשה" (יוסי בנאי ורבקה מיכאלי - 1964), דוקטור דוליטל באפריקה, "העושה נפלאות" תיאטרון הבימה (1960), "מסיבת יום הולדת" -תיאטרון הקאמרי, עזית הכלבה הצנחנית בשלגי החרמון הצגה מוזיקלית (1972), "הערב יוצאים" שלישיית התאומים (1966)
* עטיפות לתקליטים - הגשש החיוור במועדון הסנטר הכפול - שמחת זקנתי (1964), "סינמה גשש" - הגשש החיוור (1967), החלונות הגבוהים, ירושלים של זהב (שירי מלחמת ששת הימים), פסקול הסרט "שלאגר" (1979).

== ספר ==
* אלבום שחקני קולנע מפורסמים - יצרני הגלידה שליד התאחדות הסוחרים הכללית בשיראל

==גלריה==
<gallery caption="" widths="150px" heights="150px" perrow="4">
קובץ:הגשש החיוור 001.jpg|הגשש החיוור במועדון הסנטר הכפול - שמחת זקנתי
קובץ:HighWindows.jpg|החלונות הגבוהים
</gallery>

==קישורים חיצוניים==
* 
* [https://www.facebook.com/profile.php?id=100083534760998 דף לזכרו של חובב כרובי]
* [https://farkash-gallery.com/artist/hovav-kruvi/ כרזות שיצר חובב כרובי] באתר The Farkash Gallery
* [https://farkash-gallery.com/artists/hovav-kruvi/ כרזות שיצר חובב כרובי] באתר The Farkash Gallery

==הערות שוליים==

קטגוריה:פסלים ישראלים
קטגוריה:ציירים ישראלים
קטגוריה:גרפיקאים ישראלים
קטגוריה:תאומים ישראלים
קטגוריה:לוחמי הפלמ"ח
קטגוריה:ישראלים שנולדו ב-1930
קטגוריה:ישראלים שנפטרו ב-2007
אדלברט, דוכס לורן

אדלברט, דוכס לורן (1000 – 11 בנובמבר 1048) היה דוכס לורן עילית משנת 1047 ועד מותו בשנה לאחר מכן.

== ביוגרפיה ==
אדלברט היה בנם הראשון של גרהרד הרביעי, רוזן מץ וגיזלה, אולי בתו של תיאודוריק הראשון, דוכס לורן עילית. אביו של גרהרד, אדלברט ירש את רוזנות מץ מאחיו גרהרד מהמוזל.

גותלו הראשון, דוכס לורן התחתונה ולורן עילית, מת בשנת 1044 ובנו גודפרי השלישי ירש אותו בלורן עילית אך נדחה בלורן התחתונה. נרגז, גודפרי מרד באותה שנה והרס את אדמותיו של המושל בלורינ התחתונה. עד מהרה הוא הובס ואדלברט נקרא במקומו בלורן עילית. גודפרי המשיך להילחם למען כל לורן ואדלברט מת בקרב נגדו ב-Thuin ב-11 בנובמבר 1048. לא היו לו בנים ידועים, <ref>In 1960, Szabolcs de Vajay hypothesized that Adalbert was count of Longwy and father-in-law of William VII of Aquitaine and William I, Count of Burgundy. (Annales de Bourgogne, Vol 32 (1960) 258-261), and has been followed in this by Frederick Lewis Weis, Ancestral Roots of Certain American Colonists Who Came to America Before 1700, Line 144-22. However, de Vajay subsequently published an unqualified retraction of his hypothesis in "Parlons encore d'Etiennette" in Onomastioque et Parente dans l'Occident medieval (Prosopographica et Genealogica, no.3), K. S. B. Keats-Rohan and C. Settipani, eds. (2000), pp. 2-6.</ref> והיינריך השלישי, קיסר האימפריה הרומית הקדושה, מינה מיד את אחיו גרהרד למקומו.

== אילן יוחסין ==

== הערות שוליים ==

קטגוריה:ילידי 1000
קטגוריה:נפטרים ב-1048
קונסוליית ישראל במומבאי

הקונסוליה הישראלית במומבאי היא נציגות דיפלומטית של מדינת ישראל בעיר מומבאי שבהודו, שתפקדה כנציגות העליונה של ישראל בהודו בין השנים 1951 ועד להקמת שגרירות ישראל בניו דלהי ב-1992.

הקונסוליה אחראית כיום למדינות מהאראשטרה, גואה, גוג'ראט ומאדהיה פרדש.

== היסטוריה ==
הודו הכירה בישראל ב-1950 והתירה לישראל, בספטמבר 1951, למנות נציג מסחרי בבומביי שבהמשך הועלה לדרג של קונסול כבוד.

ישראל הקימה קונסוליה בבומביי, בה שכנו באותה עת מרבית הנציגויות הזרות, ב-1953, ומשרד החוץ ההודי הכיר בה בנובמבר אותה שנה.

ב-1957 מונה יצחק שנהר לקונסול, אך הוא נפטר לפני שהמינוי יצא לפועל.

בספטמבר 1960 הועלה דרג הנציגות לקונסוליה כללית.

ביום העצמאות ה-16 ב-1964 ביקש קונסול ישראל במומבאי לקיים מסיבה לציון היום בניו דלהי, שפוזרה על ידי ממשלת הודו, שטענה כי אין לקונסול סמכות אלא במדינת מהאראשטרה בה שוכנת מומבאי ולא בשאר מדינות הודו. המדינת ישראל טענה ששטח האמנתו של הקונסול כולל את כלל שטח הודו.

במאי 1970 שיגר פת"ח מכתבי איום לקונסול.<ref name=":2"></ref>

באפריל 1972 ערכו בני ישראל ההודיים הפגנה מול הקונסוליה במומביי, כמחאה על "המדינות הגזענית" של ישראל.

בקיץ 1982 הוכרז קונסול ישראל בבומביי, יוסף חסיף, כ"אישיות בלתי רצויה" לאחר שהאשים בראיון עיתונאי את ממשלת הודו בכניעה לסחטנות ערבית.<ref name=":0"></ref> בעקבות כך נוהלה הקונסוליה על ידי סגן קונסול.

ב-1989, בעקבות פגישה שקיים ראש הממשלה רג'יב גנדי עם חבר הקונגרס היהודי סטפן סולארז, יושב ראש תת-ועדת החוץ לענייני דרום-מזרח אסיה ובעל עניין מיוחד בהודו וניסה אף לסייע בקידום יחסי הודו–ישראל, התיר גנדי לישראל למנות מחדש קונסול בבומביי.<ref name=":1"></ref><ref name=":02"></ref> לתפקיד מונה עמוס רדיאן, שכיהן כסגן הקונסול.<ref name=":1" />

בדצמבר 1991 החלה הודו לקשור יחסים עם ישראל, ואף שדרגה את מעמד הקונסוליה במומביי, כשהודיעה לקונסול כי מכאן ואילך יורשה להיפגש במהלך ביקוריו בניו דלהי עם ראש האגף המדיני האחראי למערב אסיה במשרד החוץ ההודי ולא רק עם ראש האגף הקונסולרי.<ref name=":03"></ref>

ב-29 בינואר 1992 הודיעה הודו על העלאת דרג היחסים עם ישראל לרמת שגרירות משני הצדדים, והקונסוליה הוכפפה לשגרירות ישראל בניו דלהי.

הקונסוליה נסגרה באוגוסט 2003 משיקולי תקציב ונפתחה שוב ב-2004.

== קונסולים ==
{| class="wikitable"
!שם
!תקופת כהונה
|-
|מיכאל מיכאל
|1959–1962
|-
|אריה אילן
|1962–1963
|-
|פרץ גורדון
|
|-
|ראובן דפני
|1965–1969
|-
|יעקב מוריס
|?<ref name=":2" />
|-
|יאיר אתן
|1971–1973
|-
|עמנואל סרי
|1981–1984
|-
|גיורא בכר
|1989–1992
|-
|יצחק גרברג
|1992–1996
|-
|וליד מנצור
|1996–1999
|-
|דב שגב-שטיינברג
|1999–2003
|-
|דניאל זוהר-זונשיין
|2005–2008
|-
|אורנה שגיב
|2008–2013
|-
|ברט ג'ונתן מילר
|2013–2014
|-
|דוד עקוב
|2014–2017
|-
|יעקב פינקלשטיין
|2017–2021
|-
|קובי שושני
|2021–מכהן<ref name="Lahav"></ref>
|}

== קישורים חיצוניים ==
* 
* [https://catalog.archives.gov.il/catalog/#!/Catalog/0b0717068001ad6b/Unit/0b07170680319b4f/Deposit/0b071706803593e9#anchor0b0717068001ad6b תיקי נציגות ישראל בבומביי, הודו], באתר ארכיון המדינה

== הערות שוליים ==

מומבאי
קטגוריה:יחסי הודו–ישראל
קטגוריה:מומבאי: מבנים
ישר
רפובליקת לייז'

רפובליקת לייז (בצרפתית: République liégeoise) הייתה מדינה קצרת מועד שבמרכזה העיר לייז' בבלגיה של ימינו. הרפובליקה נוצרה באמצע אוגוסט 1789 לאחר מהפכת לייז' שהובילה להרס של המדינה הכנסייתית הקודמת ששלטה בשטח, נסיכות-בישופות לייז'. היא התקיימה יחד עם המדינה המהפכנית הקצרה עוד יותר, המדינות הבלגיות המאוחדות, שנוצרה על ידי מהפכת בראבנט של 1789, מצפון. עד שנת 1791, כוחות הרפובליקה הובסו על ידי כוחות פרוסים ואוסטריים והנסיך בישוף הוחזר לתפקידו.

== המהפכה ==
ב-18 באוגוסט 1789, ז'אן ניקולס באסנג' ודמוקרטים אחרים הגיעו למלון דה ויל של לייז'. הם דרשו את פיטורי השופטים הנוכחיים לטובת שני בורגנים פופולריים: ז'אק-ז'וזף פאברי וז'אן-רמי דה שאסטרה. מצודת סנט וולבורג נפלה לידי המורדים. הנסיך-הבישוף, סזאר-קונסטנטין-פרנסואה דה הונסברוק, הוחזר מארמון הקיץ שלו בסרינג כדי לאשרר את מינויו של הפקידים החדשים ולבטל את ה-Reglement de 1684 הלא פופולרי. מספר ימים לאחר מכן, דה הונסברוק ברח לעיר טריר בגרמניה המודרנית. האימפריה הרומית הקדושה גינתה את מהפכת לייז' ודרשה את השבת המשטר העתיק בנסיכות-בישופות.

הלך הרוח הרדיקלי בלייז' הוביל להכרזה על רפובליקה, שנתיים לפני שצרפת הכריזה על עצמה כרפובליקה.

== חוק ==
אחד המעשים הראשונים של הרפובליקה היה הצגת "הצהרת זכויות האדם והאזרח של פראנשימון" ב-16 בספטמבר 1789. המסמך הושפע מאוד מההצהרה הצרפתית בדבר זכויות האדם והאזרח שהוצגה באוגוסט 1789, אך הכיל כמה הבדלים חשובים:
* סעיף 3: הריבונות שוכנת בעם [ולא באומה]
* סעיף 10: לכל אזרח יש חופש מחשבה ודעה [ללא הגבלה]
* סעיף 17 של ההצהרה הצרפתית הנוגעת לרכוש נעדר מכיוון שזכויות אזרחיות ומשפטיות בלייז' ביחס לרכוש היו בתוקף מאז 1196.

== קישורים חיצוניים ==
* [http://www.senlime.be/si/Franchim.html הצהרת זכויות האדם והאזרח של פראנשימון]

קטגוריה:מדינות לשעבר שההכרה בהן הייתה מוגבלת
קטגוריה:רפובליקות לשעבר
קטגוריה:לייז'
מורס (מיתולוגיה)

מורס (בלטינית: Mors, מוות) הוא התגלמות המוות במיתולוגיה הרומית. האל המקביל שלו במיתולוגיה היוונית הוא תנטוס. הגוף הטרנס-נפטוני מורס-סומנוס 341520 נקרא על שמו.

== במיתולוגיה ==
מורס הוא בנה של אלת הלילה נוקס ואחיו התאום של אל השינה סומנוס. מזוהה לעיתים עם אלי העולם התחתון הרומי, כמו מרס, אל המלחמה, ופלוטו, אל השאול. הוא מוזכר בסיפורי המיתולוגיה כשהרקולס נלחם בו כדי להציל את בת-זוגו של חברו.

== בספרות ובתרבות ==
Sleep and His Half-Brother Death}}, מאת [[ג'ון ויליאם ווטרהאוס]]
בכתביו של הורטיוס מתואר מורס כדמות חיוורת, אשר נכנסת "אל מחנות העניים ואל מגדלי המלכים באופן שווה". סנקה מתאר גם הוא את מורס כדמות חיוורת. טיבולוס, לעומת זאת, מתאר את מורס כדמות שחורה או כהה. ורגיליוס מזכיר את מורס כאחיו התאום של אל השינה סומנוס.<ref></ref>

מורס מיוצג לעיתים קרובות באופן אלגורי בספרות ובאמנות המערבית המאוחרת יותר, במיוחד במהלך ימי הביניים. תיאורי צליבתו של ישו מראים לפעמים את מורס עומד למרגלות הצלב.

== הערות שוליים ==

קטגוריה:אלים רומיים
ג'וליו פניאנו

ג'וליו פניאנו (באיטלקית: Giulio Fagnano; 26 בספטמבר 1682 – 18 במאי 1766) היה מתמטיקאי איטלקי. המתמטיקאי הראשון שהפנה את תשומת ליבו לתאוריה של אינטגרלים אליפטיים. תוצאתו המפורסמת ביותר קובעת שניתן לחלק באמצעות סרגל ומחוגה את עקום הלמניסקטה של ברנולי ל-2, 3 ו-5 חלקים שווים.

== עבודתו המתמטית ==
פניאנו רכש השכלה גבוהה ב-Collegio Clementino ברומא, והצטיין במידה רבה בכל המקצועות למעט מתמטיקה – אשר הסלידה שחש ממנה הייתה קיצונית. רק לאחר שסיים את לימודיו בקולג' הוא ניסה שוב להתעמק במקצוע המתמטיקה; אלא שאז, ללא עזרה חיצונית ממורה כלשהו, הוא השתלט מן היסוד על מרבית הידע המתמטי בזמנו.

באלגברה, פניאנו הציע שיטות חדשות לפתרון משוואות פולינומיות ממעלה שלישית ורביעית. הוא גם ארגן בצורה יותר קוהרנטית ורציונלית את הידע של מדענים באותה תקופה אודות המספרים המרוכבים (מספרים המערבים את הגודל ה"דמיוני" <math>i=\sqrt{-1} </math>) שלא נתקבלו על ידי הקהילה המתמטית באותה תקופה. במסגרת זאת הוא הוכיח את הנוסחה:

: <math>\pi = 2i\log{1-i\over 1+i}</math>,

עוד בטרם גילה לאונרד אוילר את נוסחת אוילר הידועה.

בגאומטריה זכור פניאנו בשל עבודותיו על תכונות של נקודות מיוחדות במשולש, ויש המחשיבים אותו ל"מייסד החקר הגאומטרי של המשולש". בין הבעיות אותן פתר באופן סינתטי בפרסומיו:

* למצוא נקודה P בתוך משולש ABC כך שהסכום <math>PA^2+PB^2+PC^2</math> יהיה מינימלי.
* למצוא נקודה P בתוך מרובע מישורי ABCD כך שהסכום <math>PA+PB+PC+PD</math> יהיה מינימלי.

פניאנו גילה גם את המשפט שקובע כי אם X היא מרכז הכובד של משולש ABC אז מתקיים: <math>XA^2+XB^2+XC^2 = \frac{AB^2+BC^2+CA^2}{3}</math>.

הלמניסקטה מחולקת ל-15 חלקים שווים. מכיוון שהגורמים הראשוניים של 15 הם 3 ו-5, התוצאה של פניאנו קובעת שניתן לחלק את הלמניסקטה ל-15 חלקים שווים בעזרת סרגל ומחוגה.
במחקריו על חישוב אורך הקשת של הלמניסקטה של ברנולי, פניאנו הציג טרנספורמציות אנליטיות מבריקות אשר סיפקו את הניצוץ הראשוני שהתניע את פיתוח התאוריה של אינטגרלים אליפטיים. תוצאתו החשובה ביותר במסגרת זו היא הגילוי שניתן לחלק את הלמניסקטה ל-2, 3 ו-5 חלקים שווים או למספר חלקים שווים המורכב מגורמים אלו, בעזרת סרגל ומחוגה. פניאנו עצמו קיבץ את מרבית פרסומיו, כמו גם כמה כתבים לא מפורסמים שלו, במסגרת חיבור בשני כרכים שנקרא Produzioni matematiche שפורסם ב-1750, וב-1751 נתבקש אוילר לבחון חיבור זה, והוא מצא בו לא מעט קשרים מתמטיים מפתיעים בין אינטגרלים אליפטיים. בניסיונותיו להכליל את ממצאיו של פניאנו, אוילר החל ליצור תאוריה כללית ראשונית של אינטגרלים אליפטיים, ובפרט את משפט החיבור שלו (Euler's addition theorem) בעבור אינטגרלים אליפטיים. המתמטיקאי בן המאה ה-19 קרל גוסטב יעקב יעקובי החשיב את עבודתו זו של אוילר – שהושפעה במידה רבה מממצאיו של פניאנו – כרגע שבו נולדה התאוריה של פונקציות אליפטיות.

== ראו גם ==
* למניסקטה

== קישורים חיצוניים ==

קטגוריה:מתמטיקאים איטלקים
קטגוריה:עמיתי החברה המלכותית
קטגוריה:ילידי 1682
קטגוריה:נפטרים ב-1766
Echo (שיר של אירו חצ'אנובי)

"Echo" (בעברית: "הד") הוא סינגל שהוקלט על ידי הזמרת הגאורגית אירו חצ'אנובי. הוא יצא לאור ב-16 במרץ 2023,<ref></ref> ונבחר לייצג את גאורגיה באירוויזיון 2023, שהתקיים בליברפול שב.<ref name=":0"></ref><ref></ref>

== לפני האירוויזיון ==
הנציגה הגאורגית לאירוויזיון 2023 נבחרה דרך העונה החמישית של The Voice Georgia. היא החלה ב-8 בדצמבר 2022 והסתיימה ב-2 בפברואר 2023.<ref></ref>

בגמר התחרות התחרו שמונה אמנים, וחצ'אנובי שובצה כאחרונה בסדר ההופעות. היא שרה את "Euphoria" של לורן, וזכתה ל-21.88 אחוזים מקולות הקהל. "Echo" נבחר באופן פנימי על ידי רשות השידור הגאורגית כשירה של חצ'אנובי לאירוויזיון.<ref></ref>

== באירוויזיון ==
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר<ref name="Rules"></ref>; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. גאורגיה שובצה למחצית השנייה של חצי הגמר השני, שהתקיים ב-11 במאי 2023.<ref></ref>

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. גאורגיה שובצה 11, אחרי סלובניה ולפני סן מרינו.<ref name="order"></ref> ב-11 במאי 2023 ביצעה חצ'אנובי את "Echo" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי גאורגיה באירוויזיון
קטגוריה:שירי אירוויזיון 2023
קטגוריה:שירים באנגלית
פסגה (מסלול צבאי)

הסיכה אותה עונדים אחים ואחיות בצה"ל המייצגת את מערך הסיעוד.
מסלול פסגה הוא מסלול צבאי ללימודי סיעוד במסגרת העתודה האקדמית, שמטרתו להכשיר אחים ואחיות לשירות בצה"ל. הלימודים במסלול נערכים בבית הספר למקצועות הבריאות של האוניברסיטה העברית בירושלים, אוניברסיטת תל אביב ואוניברסיטת חיפה, ובסיומם מוענקים לצוערים תואר ראשון בסיעוד (BA/BSc) ותעודת הסמכה (רישוי) מטעם משרד הבריאות לעסוק בסיעוד בישראל. החל משנת 2012, מסלול פסגה הוא המסלול העיקרי ללימודי סיעוד במסגרת העתודה האקדמית. המסלול מאפשר לימוד מקצוע חיוני למדינת ישראל ובנוסף, בדומה לשאר מסלולי העתודה האקדמית, מהווה צוהר ללימודים אקדמיים מלאים למי שרמתו הסוציואקונומית או יכולתו הכספית לא מאפשרת זאת. 

== תנאי ותהליך קבלה ==

* נתוני איכות כפי שנדרש מכל מועמד למסלול העתודה האקדמית.
* ציון פסיכומטרי וממוצע ציוני בגרות לפי דרישות הקבלה באוניברסיטה בה המועמד החל את תהליך הקבלה.
* מבחני מיון אישיותיים.
* ראיון קבלה עם נציגי המסלול.

== מהלך הלימודים ==
מסלול הלימודים מקוצר - הצוערים לומדים את כל תוכני לימוד החובה לתואר בסיעוד לפי דרישות משרד הבריאות במשך שלוש שנים בצורה אינטנסיבית, במקום ארבע שנים כפי שנהוג במסלול האקדמי האזרחי הרגיל.

הסטודנטים במסלול זה מקבלים מימון של מגורים במעונות ושכר לימוד באופן מלא. 
== שיבוץ ושירות ==
האחים והאחיות במסלול זה משרתים בתפקידים מגוונים, בעלי אופי קליני או תפקידי מטה:

* תפקידי שדה - אחים/יות גדודיים - שילוב של אחים ואחיות ביחידות בעלות אופי קדמי בתפקיד קליני ראשוני.
* תפקידים קליניים ראשוניים בבסיסי הדרכה ואימון חטיבתיים ומרפאות ראשוניות בבסיסים נוספים.
* מרפאות לרפואת מומחים.
* תפקידי פיקוד בבתי חולים במערך ר"מ 2.
* רפואה תעסוקתית.
* תפקידי הדרכה ופיקוד, כגון מפקדי קורסים בבית הספר לרפואה צבאית (בה"ד 10)
* תפקידים במטה חיל הרפואה, מרפאות ברחבי הארץ ופיקוד העורף בעלי אופי ניהולי.

שירות הקבע המחויב במסלול זה הוא לתקופה של שנה וחצי בלבד, לעומת שלוש שנים ברוב מסלולי העתודה.

== אפשרויות לפיתוח מקצועי ==
לאחים ואחיות בצה"ל ישנה האפשרות להתקדם ולהתפתח מבחינה מקצועית בעזרת קורסים על-בסיסיים (הכשרות בסיעוד בישראל), תואר שני והתעסקות בתחום המחקר גם בצבא.

לבוגרי המסלול ישנה אפשרות ללמוד קורס על בסיסי ברפואה ראשונית צבאית ורשימת מרשמי המשך.

==הערות שוליים==

קטגוריה:העתודה האקדמית
קטגוריה:חיל הרפואה
קטגוריה:ישראל: רפואה צבאית
קטגוריה:סיעוד בישראל
וולטר דלה

וולטר דֶלה או דולה (בגרמנית: Walter Döhle; 19 בינואר 1884 באשווגה – 6 באפריל 1945 בוונפריד) היה דיפלומט גרמני מ-18 באוקטובר 1935<ref>
</ref> עד 1939<ref name=museum>
</ref> הקונסול הכללי הגרמני בירושלים.
== ביוגרפיה ==
דלה היה בשירות החוץ של גרמניה מאז 1909, בתחילה כמומחה לטבק של משרד האוצר של הרייך בקונסוליה ברוטרדם. ב-1920 הפך למזכיר הנציגות בשגרירות בהאג. בשנים 1921–1923 היה במשרד החוץ בברלין ומ-1923 עד 1935 בשגרירות גרמניה בפריז כיועץ הנציגות. ב-1 בינואר 1934 הצטרף ל המפלגה הנאצית -NSDAP (מספר חבר: 3,398,410)<ref>Bundesarchiv R 9361-IX KARTEI/6510058</ref> בשנת 1935 הפך לקונסול כללי בירושלים, בניגוד לתנאים במדינות אחרות למעט אוסטרליה, קשרים טובים מאוד התפתחו בין הסוציאליסטים הלאומיים בארץ-ישראל לשגרירות גרמניה בתקופה זו.

זה היה שונה לחלוטין בתקופת קודמו היינריך וולף, שהוחלף בגלל אשתו היהודייה.<ref></ref>

"ולטר דלה היה הדיפלומט הנאצי הראשון בארץ ישראל שהניף את דגל צלב הקרס על הקונסוליה. "הסערה פרצה סביב התערבותו הגסה בחרם של הרחוב היהודי על תוצרת החלב של המושבות הגרמניות, בראשן שרונה הסמוכה לתל אביב, במחאה על התעללות הנאצים ביהודי גרמניה."<ref></ref>

במרץ 1937 דיווח וולטר דלה לגרמניה: "לערביי פלסטין בכל השכבות החברתיות יש אהדה גדולה לגרמניה החדשה ול"פיהרר" שלה.. אם אדם הזדהה כגרמני כשהוא מתמודד עם איומים מצד קהל ערבי, זה לבדו איפשר לו בדרך כלל לעבור בחופשיות. אבל כשחלקם הזדהו בהצדעה של 'הייל היטלר', ברוב המקרים הפכה גישתם של הערבים לביטויים של התלהבות גלויה, והגרמנים נתנו כפיים, להן הגיבו הערבים בקול רם".<ref></ref><ref>Deutsches generalkonsulat Jerusalem an AA v. 22.3.1937, politisches Archiv des auswärtigen Amtes Berlin (PA AA), R 104791.

</ref>

ב-15 ביולי 1937, המופתי אמין אל-חוסייני כשניסה לגייס את גרמניה הנאצית לעזרת המאבק הפלסטיני, נפגש עם הקונסול הגרמני החדש בירושלים, וולטר דֶלה, הדגיש את אהדתו ל"גרמניה החדשה", והביע את ציפיית הערבים, שגרמניה תתנגד בתוקף למדינה יהודית. בנוסף, ביקש להפסיק את המדיניות הגרמנית שעודדה יהודים לצאת מגרמניה ולבוא לארץ ישראל, וביקש שגרמניה תלחץ על ממשלת פולין להפסיק את דרישתה מממשלת בריטניה להגדיל את השטח המיועד כביכול לקליטת פליטים יהודים מפולין.<ref></ref><ref></ref><ref name=herf/>

מדו"ח תחת דלה באותה שנה: "הקמת מדינה יהודית... אינה האינטרס של גרמניה מכיוון שמדינה פלסטינית (יהודית) תיצור בסיסי כוח לאומיים נוספים ליהדות בינלאומית כמו למשל מדינת הוותיקן לקתוליות פוליטית או מוסקבה עבור הקומוניסטים. לכן, יש אינטרס גרמני לחזק את הערבים כמשקל נגד נגד גידול כוח אפשרי כזה של היהודים".<ref></ref>

בשנת 1939 הסתיימה כהונתו עקב המלחמה. "משרד החוץ הגרמני חש כנראה מחויב להזהיר את הקונסול וולטר דוהל שלא להעניק תמיכה לאקדמאים יהודים חסרי בית".<ref name=museum/> למרות שוולטר דלה בעצם התנגד להסכם העברה.<ref name="herf">
</ref> הוא חזר למשרד החוץ בברלין במחלקת המדיניות הכלכלית.

==הערות שוליים==

קטגוריה:דיפלומטים גרמנים
קטגוריה:המנדט הבריטי: היסטוריה
קטגוריה:גרמנים שנולדו ב-1884
אברהם עקרא

רבי אברהם בן דון שמואל עקרא, היה רב, חוקר ומו"ל של מדרשים במאה ה-16.

==ביוגרפיה==
רבי אברהם נולד לחכם דון שמואל, בעיר פאס שבמרוקו, ממשפחה של מגורשי ספרד. בשלב מסוים נאלץ לעזוב את פאס ומאז התחיל במסכת נדודים רבת תלאות. מהספרים שהדפיס עולה כי היה במצרים ובטורקיה. בארץ ישראל התגורר תקופה ממושכת ועסק שם בתורה. בעקבות רעב שפקד הארץ עבר לסלוניקי, שם מצא שלוות נפש בלימוד מעמיק של תלמוד והלכה עם חכמי העיר, כאשר פרנסתו הייתה מנדבתם של אנשי המקום, שהוקירו לומדי תורה. בעקבות משבר כלכלי שפקד את סלוניקי, שב אל פאס כדי לפרנס את משפחתו, ועל מנת לבקר את אמו וכן את קרוביו ומיודעיו. בשהותו בפאס חיפש כתבי יד אצל חכמי העיר כדי להוציאם לאור. בשנת ה'שנ"ו (1695/6) הדפיס בסלוניקי ספר הכולל שלושה חיבורים: פירוש על מגילת איכה לרבי שמואל די וידאש; "אמרות טהורות" - חיבור החוקר את מצוות התשובה, לרבי אברהם חיון; "ספר הנמצא" - המיוחס לרמב"ם. בהקדמה לספר הוא מפרט את נדודיו ותלאותיו, מעת שיצא מעיר מולדתו פאס ועד להתיישבות בסלוניקי, וכן תיאר כתבי יד שהוא עוסק בהוצאתם לאור.

בשנים ה'שנ"ט (1598/9) - ה'שס"א (1600/1) שהה בוונציה ועסק שם בהדפסת שלושה ספרים, בסיוע הגביר נסים שושן:
* מהררי נמרים (ה'שנ"ט) - כללי גמרא לרבי עמנואל ספרדי, כללי גמרא לרדב"ז, מחקר על קל וחומר מרבי שמואל אלבלאנסי, מחקר על קל וחומר מהחכם אבן מוסא, פרשנות על התלמוד מרמב"ן, מהר"ם מגורניש, אברהם די בוטון, ורבי יעקב בירב.
* לשון הזהב (ה'שנ"ט) - ביאור מאמרים ממדרש תהילים מרבי ידעיה הפניני, ביאור על ספר תהילים מרבי יוסף טאיטאצאק, "תוכחה" מרבי משה אבן עזרא.
* ארזי הלבנון - שבעה חיבורים מדרשיים וקבליים, ביניהם פרקי היכלות. החיבור האחרון הוא כללי מדרש רבה מרבי אברהם, יצירה זו צוטטה על ידי רבי ישעיה הלוי הורביץ בלי לתת קרדיט, ומאז נדפסה מספר פעמים באותו האופן. בספרו זה הביא ציטוט ממדרש אבכיר שאבד, ומספר שכתב יד שלו ראה במצרים. בראש הספר שיר מרבי יהודה אריה די מודינה המתאר ומשבח את שבעת החיבורים.

רבי אברהם חיבר חיבורים נוספים שלא זכה להדפיס. ידוע שחיבר: "לקט שושנים" על מדרש רבה, פירוש על פירושו של רבי אברהם אבן עזרא לתורה, ספר "משיב נפש".

==ראו גם==
* יהדות פאס

==לקריאה נוספת==
* מאיר בניהו, היחסים שבין יהודי יוון ליהודי איטליה, עמ' 128–129, תל אביב, ה'תש"מ.

==קישורים חיצוניים==

* 
* 
* 
* 
* 

==הערות שוליים==

קטגוריה:פאס: רבנים
קטגוריה:סלוניקי: רבנים
קטגוריה:אישים שחיו במאה ה-16
KH-5 ARGON

צילום אזור מרכז החלל קנדי שבוצע על ידי החללית
KH-5 ARGON הייתה סדרת לווייני ריגול של ארצות הברית ששוגרה בשנים 1961–1964. הלוויינים פעלו בשיטה זהה ללווייני מיזם קורונה. הסדרה כללה 12 לוויינים מהם 7 שיגורים נכשלו.

פרויקט התחיל בעקבות כישלון של פרויקט SAMOS. הלוויינים פעלו במקביל ללווייני פרויקט קורונה מדגם KH-2 ו-KH-4A. הלוויינים נבנו בחברת לוקהיד קורפוריישן ופעלו במסלול לווייני נמוך. כל הלוויינים שוגרו מבסיס חיל האוויר ונדנברג בעזרת משגר תור-אג'ינה. קפסולת צילום שוחררה לאחר 4 ימים במסלול.

לוויינים היו במשקל 1110–1500 ק"ג. הם יכלו לבצע צילומי שטח של 556 על 556 ק"מ ברזולוציה של 140 מ'. הצילומים היו מיועדים ליצירת מפות.

==חלליות==
{| class="wikitable mw-collapsible mw-collapsed" width="900"
|- bgcolor="#ccfccf" align="center"
| תאריך שיגור|| לוויין || תאריך ירידה ממסלול||הערות
|-
| 2 בפברואר 1961|| [https://nssdc.gsfc.nasa.gov/nmc/spacecraft/display.action?id=1961-005A KH-5 9014A]|| 28 ביולי 1962|| קפסולת צילום לא שוחררה
|-
| 8 באפריל 1961|| [https://nssdc.gsfc.nasa.gov/nmc/spacecraft/display.action?id=1961-011A KH-5 9016A]|| 16 באפריל 1962|| קפסולת צילום שוחררה אך לא נמצאה
|-bgcolor="#ffD0D0"
| 8 ביוני 1961|| KH-5 9018A || || השיגור נכשל
|-bgcolor="#ffD0D0"
| 21 ביולי 1961|| KH-5 9020A || || השיגור נכשל
|-
| 15 במאי 1962|| [https://nssdc.gsfc.nasa.gov/nmc/spacecraft/display.action?id=1962-018A KH-5 9034A]|| 20 ביוני 1962|| קפסולת צילום התקבלה
|-
| 1 בספטמבר 1962|| [https://nssdc.gsfc.nasa.gov/nmc/spacecraft/display.action?id=1962-053A KH-5 9042A]|| 1 באוקטובר 1962|| קפסולת צילום טבעה
|-
| 9 באוקטובר 1962|| [https://nssdc.gsfc.nasa.gov/nmc/spacecraft/display.action?id=1962-053A KH-5 9046A]|| 17 באוקטובר 1962|| קפסולת צילום התקבלה
|-bgcolor="#ffD0D0"
| 26 באפריל 1963|| KH-5 9055A || || השיגור נכשל
|-
| 29 באוגוסט 1963|| [https://nssdc.gsfc.nasa.gov/nmc/spacecraft/display.action?id=1963-035A KH-5 9058A]|| 30 בספטמבר 1963|| קפסולת צילום התקבלה. כלל ציוד מודיעין אותות.
|-
| 29 באוקטובר 1963|| [https://nssdc.gsfc.nasa.gov/nmc/spacecraft/display.action?id=1963-042A KH-5 9059A]|| 29 בנובמבר 1963|| קפסולת צילום התקבלה. כלל ציוד מודיעין אותות.
|-
| 13 ביוני 1964|| [https://nssdc.gsfc.nasa.gov/nmc/spacecraft/display.action?id=1964-030A KH-5 9065A]|| 14 ביולי 1964|| קפסולת צילום התקבלה.
|-
| 21 באוגוסט 1964|| [https://nssdc.gsfc.nasa.gov/nmc/spacecraft/display.action?id=1964-048A KH-5 9066A]|| 20 בספטמבר 1964|| קפסולת צילום התקבלה.
|}

==קישורים חיצוניים==

* [http://www.astronautix.com/k/kh-5.html תיאור הלוויינים]

קטגוריה:לוויינים אמריקאיים
קטגוריה:לווייני ריגול
לאון בנואה

לאון בנואה (ברוסית: Лео́нтий Бенуа; 11 באוגוסט 1856 – 8 בפברואר 1928) היה מורה לאמנות בלנינגרד, אדריכל רוסי את רוב עבודתו ניתן לשייך לסגנון קלאסיציזם.<ref></ref>

== ביוגרפיה ==
לאון בנואה היה בנם של האדריכל והאמן הרוסי יליד צרפת ניקולאי בנואה (1813–1898) ושל אשתו קמילה קאבוס (1829–1891), בתו של האדריכל ממוצא איטלקי אלברטו קאבוס (1800–1863). הוא גדל במשפחה קוסמופוליטית, חובבת אמנות, וכמו אחיו הגדול, צייר צבעי המים אלברט בנואה (1852–1936), למד באקדמיה הקיסרית לאמנויות בסנט פטרסבורג. אחיו הצעיר, הצייר, הגרפיקאי, מעצב הבמה והתלבושות, היסטוריון ומבקר האמנות אלכסנדר בנואה (1870–1960) סיים את לימודיו בפקולטה למשפטים באוניברסיטת סנט פטרבורג.

לאחר שלאון בנואה סיים את לימודי האמנות שלו ב-1879, הוא הפך למורה בבית הספר לציור של החברה לקידום אמנים (1879–1884), לאחר מכן עבר למכללה הטכנית להנדסה אזרחית (1884–1892) ולבסוף הפך מורה ב-1892 באקדמיה לאמנות. בשנים 1892 עד 1895 פרסם את כתב העת האדריכלי "Sodtschi" "Зодчий". האקדמיה לאמנויות מינתה אותו לרקטור של בית הספר לאמנות (1903–1906 ו-1911–1917).<ref>Benois, Leontij Nikolajewitsch. Hessische Biografie. (Stand: 20. Oktober 2020). In: Landesgeschichtliches Informationssystem Hessen (LAGIS).</ref>

לאון בנואה נפטר בסנט פטרבורג ב-1928. הוא נקבר בבית הקברות וולקובו, שם נקברו אביו ניקולאי בנואה וחמיו אלברטו קאבוס.

בתו, הציירת, מאיירת הספרים, מעצבת התפאורה ומעצבת התלבושות נדז'דה לאונטייבנה בנואה (1896–1975), נישאה לדיפלומט הגרמני והסוכן החשאי של MI5, יונה פון יוסטינוב בנם היה השחקן פיטר יוסטינוב.

== גלריה ==
<gallery mode="packed" heights="220">
File:POL Warsaw Sobór Plac Saski.jpg|כנסיית אלכסנדר נייבסקי, וורשה
File:Darmstadt-Mathildenhoehe Russische Kapelle 2005-12-26b.jpg|קפלה רוסית בדרמשטדט

</gallery>

== קישורים חיצוניים ==

* 

== הערות שוליים ==

קטגוריה:אדריכלים רוסים
קטגוריה:ילידי 1856
קטגוריה:נפטרים ב-1928
בית החולים אלסנדרו מנצוני

בית החולים אלסנדרו מנצוני (באיטלקית: Ospedale Alessandro Manzoni) הוא בית חולים על שם אלסנדרו מנצוני הממוקם בלקו שבאיטליה.

בניית בית החולים הראשון בעיר מתוארכת ל-1843. ב-1900 נבנה בית החולים מחדש, ובשנת 1992 החלו בבית החולים שיפוצים נרחבים, כדי להפוך אותו למודרני. במרץ 2000 נחנך בניין בית החולים הנוכחי, בנוכחות שר הבריאות האיטלקי והארכיבישוף של מילאנו.<ref></ref>

בית החולים משתרע על שטח שמיש של יותר מ-137,000 מ"ר, ובעת בנייתו הוא הכיל 950 מיטות.

== קישורים חיצוניים ==
* 

==הערות שוליים==

קטגוריה:איטליה: בתי חולים
קטגוריה:לומברדיה
אמיליו מוגילנר

פסל "[[שומר הנגב" בצומת הכניסה לנאות חובב]]
אמיליו מוגילנר (נולד ב-1965) הוא אמן ישראלי סביבתי חב"דניק. פסלו המפורסם שומר הנגב, נמצא בכניסה לנאות חובב.

==ביוגרפיה==
מוגילנר נולד וגדל בארגנטינה. בגיל 4 עלה עם משפחתו לישראל והתגורר ברחובות. בכיתה י"א עזב את הלימודים לטובת טיולים וחקר מעמיק של מערות בית גוברין. בצבא שירת בצנחנים ולאחר השחרור פנה לאמנות. עם השנים קנה לעצמו שם כצייר ופסל סביבתי שמשקיע את כל מרצו וכספו בשיפור איכות הסביבה. לדבריו סימנו אותו כמטרה לפגיעה מצד ארגוני פשיעה. 

במאי 2001, בזמן שצייר בביתו, פרץ לביתו רעול פנים שירה בו בגב וגרם לתלישת כתפו הימנית. הציור שעליו עבד בעת ניסיון ההתנקשות היה דיוקן עצמי שלו כשהוא צועק. ניסיון ההתנקשות הותיר אותו משותק בידו הימנית ואילץ אותו להשתמש ביד שמאל. אותו ציור הפך עם הזמן לסדרת ציורים של צעקות, שמסמלת עבורו את "סוף העידן של יד ימין ותחילת העידן של יד שמאל". לדבריו, הוא סובל עדיין מכאב.

מוגילנר נשוי ואב לילדים ומתגורר בבית עם באר מים שנבנה במאה ה-19 שאת קירותיו שיחזר בעצמו. הבית משמש אותו לסטודיו לציור.

== בין עבודותיו ==
* שומר הנגב – 16 מטר, אחד מהגדולים בישראל. התבנית נוצרה מ-1,400 טון של ברזל, עפר ואדמת נגב ולתוכה נוצקו 400 טון של בטון מזוין. הוא הוצב בכניסה לנאות חובב ב-27 בנובמבר 2005.
* חנוכייה – גובה תשעה מטרים וחצי, החנוכייה האמנותית הגבוהה ביותר שמוצבת בישראל. נמצאת בגן המייסדים ברחובות.
* פסלי הינשופים – הפסלים עשויים מחומרים ממוחזרים ויציקת בטון, נמצאים באזור תעשייה פארק ינאי בפתח תקווה.
* שומר היערות – הפסל נמצא במפגש רחוב השריון ודרך גבעות הכורכר בנס ציונה.

==גלריה==
<gallery caption="" widths="150px" heights="150px" perrow="4">
PikiWiki Israel 18767 Owls Sculptures in Petah Tikva by Emilio Mogilner.JPG|פסלי הינשופים, אזור תעשייה פארק ינאי, בפתח תקווה
PikiWiki Israel 10184 quot;guardian of the hillsquot; in ness ziona.jpg|"שומר היערות" – מפגש רחוב השריון ודרך גבעות הכורכר, נס ציונה
</gallery>

==קישורים חיצוניים==

* [https://museum.imj.org.il/artcenter/newsite/he/?artist=מוגילנר,%20אמיליו&list=מ אמיליו מוגילנר], באתר מוזיאון ישראל, ירושלים
* 
* [https://www.kikar.co.il/tags/אמיליו%20מוגילנר אמיליו מוגילנר], באתר כיכר השבת
* 
== הערות שוליים ==

קטגוריה:פסלים ישראלים
קטגוריה:ציירים ישראלים
קטגוריה:אמנים ישראלים
קטגוריה:ישראלים שנולדו ב-1965
XM250

XM250 הוא מקלע קל בעל קליבר 6.8×51 מ"מ שפותח על ידי זיג זאואר בשנת 2022 כדי להחליף את ה-מקלע M249 כנשק הסיוע הכיתתי הסדיר בצבא ארצות הברית.

== היסטוריה ==
בינואר 2019, צבא ארצות הברית החל את תוכנית הנשק "Next Generation Squad Weapon Program" כדי למצוא תחליפים לרובי השירות הסדיר M4 קרבין ומקלע הכיתתי M249. בספטמבר 2019, זיג זאואר הגישה את העיצובים שלה.<ref></ref> ה-XM250 תוכנן לירות ממחסנית SIG Fury בגודל 6.8×51 מ"מ בתגובה לחששות ששיפורים בשריון הגוף יפחיתו את האפקטיביות של קליעים נפוצים כמו 5.56x45 מ"מ (בשימוש ב-M4 וב-M249) ו-7.62x51 מ"מ.<ref name="AF_Times"></ref><ref></ref><ref></ref>

ב-19 באפריל 2022, צבא ארצות הברית העניק חוזה ל-10 שנים לזיג זאואר לייצור רובה אוטומטי XM250, יחד עם רובה XM7, כדי להחליף את ה-M249 וה-M4, בהתאמה.<ref></ref><ref>[https://www.army.mil/article/255827/army_awards_next_generation_squad_weapon_contract "Army awards Next Generation Squad Weapon contract"]. Army.mil, 19 April 2022.</ref>

בדיקות מבצעיות של הרובה האוטומטי XM250, יחידה אגנוסטית של פלטפורמת Fire Control Optic XM157 וכלי הנשק של חוליית התחמושת 6.8×51 מ"מ צפויים להתחיל בשנת 2024 ובפועל אינם מבטיחים הפצה נרחבת בעתיד.<ref></ref> 

==קישורים חיצוניים==

* 
* 

== הערות שוליים ==

קטגוריה:מקלעים אמריקאיים
קטגוריה:זיג זאואר
Wolf Pack

Wolf Pack (בתרגום חופשי לעברית: להקת זאבים) היא סדרת דרמת נעורים על-טבעית אמריקאית, שנוצרה על ידי ג'ף דייוויס עבור שירות הזרמת המדיה "פרמאונט+" ומבוססת על סדרת ספרים באותו השם מאת אדו ואן בלקום.

הסדרה עלתה לשירות "פרמאונט+" ב-26 בינואר 2023.

==צוות השחקנים והדמויות==
===דמויות ראשיות===
* ארמני ג'קסון – אוורט לאנג
* בלה שפרד – בלייק נבארו
* קלואי רוז רוברטסון – לונה בריגס
* טיילר לורנס גריי – הרלן בריגס
* רודריגו סנטורו – גארט בריגס
* שרה מישל גלר – קריסטין רמזי
===דמויות משניות===
* ביילי סטנדר – פיבי קלדוול
* צ'ייס ליפלד – ברון
* הולי בהאר – פרישה אחמד
* ריינר דאון – קודי מלקולם
* לאני ג'ון – ג'ייסון ג'אנג
* ריו מנגיני – אוסטין קירק
* סטלה סמית – טיה פטרסון
* זאק נלסון – סיירוס ניקס
* ג'יימס מרטינז – רוברטו נבארו
* איימי פיץ – קנדרה לאנג
* ג'ון ל. אדמס – דייוויד לאנג
* שון פיליפ גלאזגו – קונור ראיין
* בלייז רייס – מרקו
* מאיה ריידי – סמנתה מייקלס
* אסמאא גלאל – נטליה ביטר
* גדעון אמרי – מלקולם

==הפקה==
===פיתוח===
בספטמבר 2021, נמסר כי ג'ף דייוויס, יוצר ומפיק סדרת הנעורים "זאב צעיר", שוקד על פיתוח סדרה המבוססת על סדרת הספרים "Wolf Pack" מאת אדו ואן בלקום עבור שירות הזרמת המדיה "פרמאונט+".

בנוסף לדייוויס, על הפקת הסדרה בפועל הופקדו ג'ו ג'נייר, מייק אליוט, קארן גורודצקי, ג'ייסון אנסלר, שרה מישל גלר וכריסטיאן טיילור.

במהלך ריאיון בספטמבר 2022, הצהיר דייוויס הצהיר כי על אף ששתי הסדרות חולקות את אותן האולפנים באטלנטה ואת צוות ההפקה, כמו כן גם שתי עלילותיהן עוסקות באנשי-זאב מתבגרים, שתיהן נפרדות לחלוטין, ולכל אחת מהן מיתולוגיה ויצורים משלה.

===ליהוק===
ב-20 ביוני 2022, נמסר מטעם "פרמאונט+" על ליהוקם של קלואי רוז רוברטסון, בלה שפרד, ארמני ג'קסון וטיילר לורנס גריי לצוות השחקנים הראשי. ב-21 ביולי 2022, הופיעה שרה מישל גלר במהלך הפאנל של "זאב צעיר" בכנס הקומיק-קון, סן דייגו, במהלכו הודיעה על הצטרפותה לצוות השחקנים הראשי. ב-14 בספטמבר 2022, נמסר על ליהוקו של רודריגו סנטורו.

ב-7 באוקטובר, הכריזה "פרמאונט+" על צוות השחקנים המלא של העונה הראשונה.

===צילומים===
צילומי הסדרה החלו ב-21 ביולי 2022 והסתיימו באמצע נובמבר 2022. על אף שעלילתה של הסדרה מתרחשת בדרום קליפורניה ובסביבותיה, בחרו המפיקים לצלם באטלנטה, ג'ורג'יה, בשל תוכנית זיכוי המס של ג'ורג'יה עבור הפקות טלוויזיוניות, שקיזזה את עלות הצילומים ב-30% מהתקציב הכולל.

==ביקורות==
באתר הביקורות "Rotten Tomatoes", זכתה הסדרה לציון הרקוב 42% עם דירוג ממוצע של 4.9/10, על סמך 26 ביקורות; בקונצנזוס המבקרים של האתר נכתב כי באתר הביקורות המשוקללות "Metacritic", זכתה הסדרה לציון 40/100, על סמך 12 ביקורות, דבר המציין "ביקורות מעורבות או ממוצעות".

בביקורתו עבור "הגרדיאן", העניק ג'ק סייל לפרקה הראשון של הסדרה ⅕ כוכבים, תוך ביקורת על המשחק השטוח, הדיאלוג חסר-ההיגיון והעלילה הבלתי-מובנת. בביקורת מטעם "וראייטי" הוכרז כי "נקודת המכירה הגדולה ביותר של Wolf Pack הייתה שובה של שרה מישל גלר לדרמת נעורים על-טבעית – אבל אפילו הופעתה חיוורת וחסרת ייחוד".

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות נעורים אמריקאיות
קטגוריה:סדרות דרמה אמריקאיות
קטגוריה:אנשי זאב בתרבות ובאמנות
קטגוריה:פרמאונט+: תוכניות וסדרות
בישופות אייכשטט

הנסיכות-בישופות של אייכשטט (בגרמנית: Hochstift Eichstätt; Fürtsbistum Eichstätt; Bistum Eichstätt) הייתה נסיכות כנסייתית קטנה של האימפריה הרומית הקדושה. במרכזה הייתה העיירה אייכשטט, אשר הייתה ממוקמת במדינת בוואריה של ימינו, מעט ממערב לרגנסבורג, מצפון לנויבורג אן דר דונאו ואינגולשטאדט, מדרום לנירנברג, ומדרום מזרח לאנסבך.

== גאוגרפיה ==
קתדרלת איכשטט, נוסדה על ידי הבישוף הראשון [[ויליבלד הקדוש בשנת 741]]
מבחינה גאוגרפית, שטח הנסיכות-בישופות היה מקוטע מאוד, ונכון לשנת 1789 היה מורכב מחלק עיקרי אחד במזרח שגבל בבוואריה בצפון, במזרח ובדרום, ובפפנהיים וברנדנבורג-אנסבך במערב. שאר הנסיכות הייתה ממוקמת ממערב והורכבה מכמה אזורים בגדלים שונים המובלעים בעיקר בתוך ברנדנבורג-אנסבך. השטח הכולל היה כ-1100 קמ"ר, עם אוכלוסייה של 58,000 נפש (נכון לשנת 1855).

== היסטוריה ==
הדיוקסיה של אייכשטט הוקמה בשנת 741, כאשר המיסיונר האנגלו-סכסוני ויליבלד הקדוש הוקדש לבישוף על ידי בוניפציוס הקדוש ופנה לכנסיית אייכשטט בדוכסות הגזע הגרמנית של בוואריה. יורשיו השיגו מעמד של נסיך-בישוף, כאשר ירשו את השטחים הפרנקוניים של פקידיהם ה-Vogt לשעבר, שושלת רוזני הירשברג שנכחדה (בטירת הירשברג בעיירה ביילנגריז של היום). בתגובה לרפורמציה הפרוטסטנטית, אייכשטט הצטרפה לליגה הקתולית ב-1617. אדמות הבישופות היו מרכז של הקונטרה-רפורמציה ואתר של משפטי כישוף רבים.<ref>From 1532 to 1723 at least 249 people (219 women, 30 men) were accused of being witches and 224 of them were executed. For the others their execution is either not yet proven (12) or they died in prison (4) or were released (8) or expelled from the diocese (1). The majority of witch trails was driven between 1613 and 1630 under the Prince-bishop Johann Christoph von Westerstetten. During these 18 years at least 199 trails and 176 executions of 150 women and 26 men can be shown today.</ref>

במהלך החילון הגרמני של 1802 בעקבות מלחמות המהפכה הצרפתית, הבישופות חולנה וניתנה ב-1803, יחד עם ארכיבישופות זלצבורג, כפיצוי לארכידוכס פרדיננד מהבסבורג-לורן, אחיו של הקיסר פרנץ השני והדוכס הגדול לשעבר של טוסקנה. שלוש שנים מאוחר יותר, בעקבות תבוסתה של אוסטריה על ידי נפוליאון בקרב אוסטרליץ, האזור ניתן לממלכת בוואריה על פי חוזה פרסבורג. מ-1817 עד 1855, הנסיכות הוקמה מחדש כפייה של בוואריה לטובת בנו החורג של נפוליאון, אז'ן דה בוארנה.<gallery>
Willibaldsburg über Eichstätt.JPG|ויליבלדסבורג, מעון הנסיך-הבישופים מ-1360 עד 1725
Schloss Hirschberg 07.JPG|טירת הירשברג ליד ביילנגריז, בית מגורים משני משנת 1305
</gallery>

== הערות שוליים ==

אייכשטט, בישופות
עין רחל

עין רחל (בערבית: עין אלח'רוף) הוא מעיין באזור הערבה, צפונית־מערבית למחנה הצבאי עין יהב, ליד היישוב ספיר.

עין רחל נובע במרכז עמק וסביבו מתלולי קירטון ומעליהם סלעי גיר המתקופת האאוקן. העמק פתוח מכיוון מזרח. בבור סגור בנוי מלבנים ומלט, הסגור במכסה העשוי מעץ. ספיקת המים במעיין היא כ-3 מ"ק בשעה. טרוורטין שהוא סלע משקע יבשתי, סוג של סלע גיר, נקבובי, בהיר בגווני צהוב, חום המצוי בסביבה יכול להעיד על שפיעתו הרבה בעבר.<ref name=":0"></ref>

צפונית למעיין ממוקם מצד עין רחל שהיווה תחנת דרכים בדרך דרב א' סולטן שממשיכה מהמצד לכיוון צפון מערב וממשיכה לנחל צין והר הנגב.<ref name=":0" />

סביב המעיין ניתן לחזות בצמחי קנה, סמר ודקלים.<ref name=":0" />

==הערות שוליים==

קטגוריה:הנגב: מעיינות
חסדאי הראשון

חסדאי הראשון היה ראש הגולה בסוף המאה ה-7. הוא ירש את אביו בוסתנאי בן חנינאי (הוא מצאצאי אשתו העברייה) וכיהן כנראה סביב 680–720.

מקורות מסוימים טוענים שלא הותיר אחריו יורשים זכרים, והירושה עברה לצאצאיו של אחיו, בראדוי. אך יש אומרים שראש הגולה שלמה הראשון הוא בנו ויורשו. בנו השני, דוד, היה אביו של ענן בן דוד, מייסד הקראים. חתנו של חסדאי, כנראה, היה נטרונאי בן נחמיה מפומבדיתא.

מעט ידוע על כהונתו כראש גולה מעבר לסכסוך המשפטי שהיה לו עם אחיו למחצה הפרסים ואימם. בני איזדדואר טענו שהם יורשים שווים לאחיהם, ואילו בני היהודיות טענו שבניה של איזדדואר הם עבדים בני שפחה – חלק מהרכוש שבני היהודיות יורשים מאביהם בוסתנאי. בסופו של דבר קיבלו האחרונים שוויון זכויות גמור.

חסדאי הראשון הוא ראש הגולה המצוטט ב"את'ר אל-בילאד" (آثار البلاد وأخبار العباد ) של זכריא אל-קזוויני שהראה את המלאכים הארות ומארות למוג'אהיד (ג'יהדיסט) שבניגוד לציוויו של חסדאי ביטא את שם השם כשראה אותם.

== קישורים חיצוניים ==
* 

קטגוריה:מלכות יהודית
קטגוריה:ראשי הגולה
מצד עין רחל

מצד עין רחל הוא מצד מלבני נבטי ששרידיו נמצאים על גבעה צפונית־מערבית ליישוב ספיר. בשנות השמונים התגלה מצד גדול ובו שמונה חדרים המקיפים חצר גדולה במקום נמצאו חרסים, גלעיני תמרים ובעזרתם תארכו החוקרים את המצד למאה הראשונה לפני הספירה עד המאה הראשונה לספירה. ייתכן שעין רחל הנמצאת בקרבת המצד הייתה תחנת מנוחה לשיירות שעברו במקום ומטרת בניית המצד הייתה לאבטח את החנייה במקום.

סגנון הבנייה של המצד אופייני לתקופה הפרסית באזור הנגב כדוגמת חורבת הרועה. ייתכן שאת המצד בנו מקומיים.

==קישורים חיצוניים==
* 

==הערות שוליים==

קטגוריה:הנגב: אתרים ארכאולוגיים
קטגוריה:ישראל: מבצרים
קטגוריה:הערבה